title: 2009/766/EZ: Odluka Komisije od 16. listopada 2009. o usklađivanju frekvencijskih pojaseva 900 MHz i 1800  MHz za terestričke sustave koji mogu pružati paneuropske elektroničke komunikacijske usluge u Zajednici (priopćena pod brojem dokumenta C(2009) 7801)  Tekst značajan za EGP

text:
               13/Sv. 041

               HR

               Službeni list Europske unije

               204

         32009D0766

               L 274/32

               SLUŽBENI LIST EUROPSKE UNIJE

               16.10.2009.

      ODLUKA KOMISIJE

   od 16. listopada 2009.
   o usklađivanju frekvencijskih pojaseva 900 MHz i 1 800 MHz za terestričke sustave koji mogu pružati paneuropske elektroničke komunikacijske usluge u Zajednici
   (priopćena pod brojem dokumenta C(2009) 7801)
   (Tekst značajan za EGP)
   (2009/766/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:

               (1)

               Frekvencijski pojasevi 890-915 i 935-960 MHz bili su rezervirani i namijenjeni javnoj paneuropskoj celularnoj digitalnoj pokretnoj komunikacijskoj usluzi koja se u svim državama članicama pruža prema zajedničkoj specifikaciji utvrđenoj Direktivom Vijeća 87/372/EEZ od 25. lipnja 1987. o frekvencijskim spektrima rezerviranim za usklađeno uvođenje javne paneuropske celularne digitalne kopnene pokretne komunikacije unutar Zajednice (2) i nadopunjenoj Preporukom Vijeća od 25. lipnja 1987. o usklađenom uvođenju javne paneuropske celularne digitalne kopnene pokretne komunikacije unutar Zajednice (3) i Rezolucijom Vijeća od 14. prosinca 1990. o završnoj fazi usklađenog uvođenja paneuropske kopnene javne digitalne pokretne celularne komunikacije u Zajednici (GSM) (4).

               (2)

               Direktivom 2009/114/EZ Europskog parlamenta i Vijeća (5) izmjenjuje se Direktiva 87/372/EEZ te se frekvencijski pojasevi 880-915 MHz i 925-960 MHz (frekvencijski pojas 900 MHz) otvaraju za univerzalni pokretni komunikacijski sustav (UMTS) i druge terestričke sustave koji mogu pružati elektroničke komunikacijske usluge i supostojati s globalnim sustavom pokretnih komunikacija (GSM-om), u skladu s tehničkim provedbenim mjerama donesenim u skladu s Odlukom br. 676/2002/EZ (dalje u tekstu: Odluka o radiofrekvencijskom spektru). Stoga je potrebno donijeti tehničke mjere kako bi se omogućilo supostojanje GSM-a i drugih sustava u pojasu 900 MHz.

               (3)

               Frekvencijski pojasevi 1 710-1 785 MHz i 1 805-1 880 MHz (pojas 1 800 MHz) stavljeni su na raspolaganje za rad GSM-a i trenutačno ih koriste GSM sustavi u cijeloj Europi. Pojas 1 800 MHz također treba otvoriti pod istim uvjetima kao i pojas 900 MHz za druge terestričke sustave koji mogu pružati elektroničke komunikacijske usluge i supostojati s GSM sustavima.

               (4)

               Postojeću uporabu GSM-a u pojasu 1 800 MHz treba zaštititi u cijeloj Zajednici sve dok postoji razumno velika potražnja za uslugom, u skladu s pristupom iz Direktive 87/372/EEZ u vezi sa zaštitom GSM-a u pojasu 900 MHz.

               (5)

               U skladu s člankom 4. stavkom 2., Odluke o radiofrekvencijskom spektru, Komisija je 5. srpnja 2006. dala ovlaštenje Europskoj konferenciji poštanskih i telekomunikacijskih uprava (dalje u tekstu: CEPT) za razvoj što manje strogih tehničkih uvjeta za frekvencijske pojaseve u okviru Wapecsa (politike bežičnog pristupa za elektroničke komunikacijske usluge) koji uključuju pojaseve 900 MHz i 1 800 MHz.

               (6)

               Tehnološka neutralnost i uslužna neutralnost ciljevi su politike koje su države članice poduprle u Mišljenju Skupine za politiku radiofrekvencijskog spektra (dalje u tekstu: RSPG) o Wapecsu od 23. studenoga 2005. s ciljem ostvarivanje fleksibilnije uporabe spektra. U Mišljenju RSPG-a o Wapecsu smatra se da je navedene ciljeve politike potrebno uvesti postupno, a ne naglo kako bi se izbjegli bilo kakvi poremećaji na tržištu. Komisija je navela svoja stajališta o fleksibilnijoj uporabi spektra u Komunikaciji o „brzom pristupu spektru za bežične elektroničke komunikacijske usluge kroz veću fleksibilnost” (6), u kojem je, između ostalog, istaknuta potreba za dosljednim i razmjernim rješenjem za pojaseve za drugu i treću generaciju pokretnih usluga u kontekstu uvođenja fleksibilne uporabe spektra za elektroničke komunikacijske usluge.

               (7)

               U skladu s pristupom iz Direktive 87/372/EEZ u vezi s otvaranjem pojasa 900 MHz, pojas 1 800 MHz koji se trenutačno koristi za GSM stoga također treba odrediti za GSM i druge terestričke sustave koji mogu pružati elektroničke komunikacijske usluge i supostojati s GSM sustavima, a države članice trebaju poduzeti sve potrebne mjere za zaštitu daljnjeg rada GSM sustava od štetnih smetnji.

               (8)

               Za sve druge sustave koji se uvedu u pojaseve 900 MHz i 1 800 MHz potrebno je osigurati tehničku usklađenost kako sa susjednim mrežama kojima upravljaju drugi nositelji prava u navedenim pojasevima tako i s uporabom frekvencijskih pojaseva koji graniče s pojasevima 900 i 1 800 MHz.

               (9)

               Za mjere usklađivanja u skladu s Odlukom o radiofrekvencijskom spektru tehnička se usklađenost dokazuje studijama usklađenosti koje provodi CEPT na temelju ovlaštenja Komisije. Navedene studije trebaju pružiti pomoć pri određivanju tehničkih uvjeta potrebnih kako bi se osiguralo supostojanje sve većeg broja terestričkih sustava koji mogu pružati elektroničke komunikacijske usluge. Potrebno je utvrditi popis sustava za koje je dokazana tehnička usklađenost, koji Komisija prema potrebi treba izmijeniti uz pomoć Odbora za radiofrekvencijski spektar u skladu s načelima Wapecsa, te na taj način s vremenom povećati broj sustava s usklađenim pristupom pojasevima 900 i 1 800 MHz.

               (10)

               Na temelju tehničkih istraga, a posebno Izvješća 82 i 96 Odbora za elektroničke komunikacije (ECC) CEPT-a i odgovora na ovlaštenje od 5. srpnja 2006. u Izvješću 19 CEPT-a, CEPT je zaključio da se UMTS/900/1 800 mreže mogu uvesti u gradska, prigradska i ruralna područja i da mogu supostojati s GSM/900/1 800 mrežama uz primjenu odgovarajućih vrijednosti za odvajanje operatora.

               (11)

               Rezultati ovlaštenja danog CEPT-u trebaju se primijeniti u Zajednici i države ih članice trebaju provesti bez odgode s obzirom na tržišnu potražnju za uvođenjem UMTS-a u navedene pojaseve. Dodatno, države članice trebaju osigurati da UMTS pruža odgovarajuću zaštitu postojećim sustavima u susjednim pojasevima.

               (12)

               Kako bi se povećala fleksibilnost i istovremeno očuvala potrebna paneuropska pokrivenost elektroničkim komunikacijskim uslugama u usklađenim pojasevima, države članice trebaju nadalje biti ovlaštene da uz GSM i druge utvrđene terestričke sustave koji mogu pružati elektroničke komunikacijske usluge dopuste uvođenje drugih sustava u pojaseve 900 i 1 800 MHz, pod uvjetom da osiguraju supostojanje takvih terestričkih sustava.

               (13)

               Tehničko upravljanje radiofrekvencijskim spektrom uključuje usklađivanje i namjenu radiofrekvencijskog spektra. Navedeno usklađivanje treba odražavati zahtjeve načela opće politike utvrđenih na razini Zajednice. Međutim, tehničko upravljanje radiofrekvencijskim spektrom ne obuhvaća postupke dodjeljivanja i izdavanja dozvola (uključujući njihovo vrijeme primjene) ni odluke o uporabi konkurentnih postupaka odabira za dodjelu radijskih frekvencija.

               (14)

               Razlike u postojećim nacionalnim situacijama mogu rezultirati narušavanjem tržišnoga natjecanja. Postojećim je regulatornim okvirom državama članicama pružen alat potreban za rješavanje navedenih problema na razmjeran, nediskriminacijski i objektivan način, u skladu s pravom Zajednice, uključujući Direktivu 87/372/EEZ, Direktivu 2002/20/EZ Europskog parlamenta i Vijeća od 7. ožujka 2002. o ovlaštenju u području elektroničkih komunikacijskih mreža i usluga (Direktiva o ovlaštenju) (7) i Direktivu 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (8).

               (15)

               Uporaba spektra podliježe zahtjevima prava Zajednice o zaštiti javnog zdravlja, a posebno Direktive 2004/40/EZ Europskog parlamenta i Vijeća od 29. travnja 2004. o minimalnim zdravstvenim i sigurnosnim zahtjevima s obzirom na izlaganje radnika rizicima uzrokovanim fizikalnim čimbenicima (elektromagnetska polja) (osamnaesta pojedinačna Direktiva u smislu članka 16. stavka 1. Direktive 89/391/EEZ) (9) i Preporuke Vijeća 1999/519/EZ od 12. srpnja 1999. o ograničenju izloženosti opće javnosti elektromagnetskim poljima (od 0 Hz do 300 GHz) (10). Zaštita zdravlja u vezi s radijskom opremom osigurava se usklađivanjem takve opreme s bitnim zahtjevima Direktive 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi te o uzajamnom priznavanju njihove usklađenosti (11).

               (16)

               U svrhu osiguravanja dugoročne učinkovite uporabe pojaseva 900 MHz i 1 800 MHz, uprave trebaju nastaviti sa studijama s ciljem povećanja učinkovitosti i inovativne uporabe. Radi preispitivanja ove Odluke kako bi se obuhvatile dodatne tehnologije, navedenim se i drugim studijama koje će provesti CEPT na temelju daljnjih ovlaštenja može dokazati da uz GSM i UMTS i drugi sustavi mogu pružati terestričke elektroničke komunikacijske usluge na paneuropskom području i da se odgovarajućim sredstvima može osigurati tehnička usklađenost s GSM-om i UMTS-om.

               (17)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   Cilj ove Odluke je usklađivanje tehničkih uvjeta za stavljanje na raspolaganje i učinkovitu uporabu pojasa 900 MHz, u skladu s Direktivom 87/372/EZ, i pojasa 1 800 MHz za terestričke sustave koji mogu pružati elektroničke komunikacijske usluge.
   Članak 2.
   Za potrebe ove Odluke primjenjuju se sljedeće definicije:

               (a)

               „GSM sustav” znači elektronička komunikacijska mreža koja je usklađena s normama za GSM koje je objavio ETSI, a posebno s normama EN 301 502 i EN 301 511;

               (b)

               „pojas 900 MHz” znači pojasevi 880-915 MHz i 925-960 MHz;

               (c)

               „pojas 1 800 MHz” znači pojasevi 1 710-1 785 MHz i 1 805-1 880 MHz.

         Članak 3.
   Terestrički sustavi koji mogu pružati elektroničke komunikacijske usluge i supostojati s GSM sustavima u pojasu 900 MHz u smislu članka 1. stavka 1. Direktive 87/372/EEZ navedeni su u Prilogu. Oni podliježu uvjetima i rokovima provedbe utvrđenim u Prilogu.
   Članak 4.
   1.   Pojas 1 800 MHz određuje se i najkasnije do 9. studenoga 2009. stavlja na raspolaganje za GSM sustave.
   2.   Pojas 1 800 MHz određuje se i stavlja na raspolaganja za druge terestričke sustave koji mogu pružati elektroničke komunikacijske usluge i koji su navedeni u Prilogu, u skladu s uvjetima i rokovima provedbe navedenim u Prilogu.
   Članak 5.
   1.   Države članice mogu odrediti i staviti na raspolaganje pojaseve 900 MHz i 1 800 MHz za druge terestričke sustave koji nisu navedeni u Prilogu pod uvjetom da osiguraju sljedeće:

               (a)

               takvi sustavi mogu supostojati s GSM sustavima;

               (b)

               takvi sustavi mogu supostojati s drugim sustavima navedenim u Prilogu, kako na vlastitom državnom području tako i na državnom području susjednih država članica.

         2.   Države članice osiguravaju da drugi sustavi iz članka 3. i članka 4. stavka 2., i stavka 1. ovog članka pružaju odgovarajuću zaštitu sustavima u susjednim pojasevima.
   Članak 6.
   Države članice neprestano nadziru uporabu pojaseva 900 MHz i 1 800 MHz kako bi osigurale njihovu učinkovitu uporabu i posebno izvješćuju Komisiju o svakoj potrebi za preispitivanjem Priloga.
   Članak 7.
   Ova je Odluka upućena državama članicama.

      Sastavljeno u Bruxellesu 16. listopada 2009.

            Za Komisiju

         Viviane REDING

            Članica Komisije

      (1)  SL L 108, 24.4.2002., str. 1.

      (2)  SL L 196, 17.7.1987., str. 85.

      (3)  SL L 196, 17.7.1987., str. 81.

      (4)  SL C 329, 31.12.1990., str. 25.

      (5)  SL L 274, 20.10.2009., str. 25.

      (6)  COM(2007) 50.

      (7)  SL L 108, 24.4.2002., str. 21.

      (8)  SL L 108, 24.4.2002., str. 33.

      (9)  SL L 159, 30.4.2004., str. 1.

      (10)  SL L 199, 30.7.1999., str. 59.

      (11)  SL L 91, 7.4.1999., str. 10.
   PRILOG
   Vidjeti Provedbenu Odluku Komisije 2011/251/EU (SL L 106, 27.4.2011., str. 9.)


title: 2006/564/EZ: Odluka Komisije od 11. kolovoza 2006. o izmjeni Odluke 2003/766/EZ o hitnim mjerama za sprečavanje širenja organizma Diabrotica virgifera Le Conte unutar Zajednice (priopćena pod brojem dokumenta C(2006) 3582)

text:
               03/Sv. 44

               HR

               Službeni list Europske unije

               48

         32006D0564

               L 225/28

               SLUŽBENI LIST EUROPSKE UNIJE

         ODLUKA KOMISIJE
   od 11. kolovoza 2006.
   o izmjeni Odluke 2003/766/EZ o hitnim mjerama za sprečavanje širenja organizma Diabrotica virgifera Le Conte unutar Zajednice
   (priopćena pod brojem dokumenta C(2006) 3582)
   (2006/564/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (1), a posebno četvrtu rečenicu njezinog članka 16. stavka 3.,
   budući da:

               (1)

               Odlukom Komisije 2003/766/EZ (2) zahtijeva se od država članica da poduzmu hitne mjere protiv širenja Diabrotica virgifera Le Conte, (dalje u tekstu: „organizam”), u svim područjima, osim onih u kojima je poznato da se pojavljuje.

               (2)

               Ispitivanja Ureda za hranu i veterinarstvo iz 2003., 2004. i 2005. godine u državama članicama i dodatni podaci iz službenih ispitivanja koja su u 2004. i 2005. godini provele države članice pokazali su kako se organizam pojavljuje na nekim područjima unutar Zajednice. Međutim, na većem se dijelu područja Zajednice organizam ne pojavljuje.

               (3)

               Provedbu hitnih mjera utvrđenih u Odluci 2003/766/EZ ocijenio je Stalni odbor za biljno zdravstvo nekoliko puta tijekom 2005. godine. Zaključeno je kako je hitne mjere za iskorjenjivanje organizma u područjima, u kojima prethodno nije bilo poznato da se on pojavljuje, potrebno dopuniti mjerama za sprečavanje njegova širenja u svim ostalim područjima.

               (4)

               Odluku 2003/766/EZ treba stoga na odgovarajući način izmijeniti.

               (5)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Odluka 2003/766/EZ mijenja se kako slijedi:

               1.

               Umeću se sljedeći članci 4.a i 4.b:
               „Članak 4.a
               1.   Ako rezultati ispitivanja iz članka 2. ukazuju na prisutnost organizma u dijelu njihova državnog područja tijekom više od dvije uzastopne godine, države članice moraju razgraničiti područja koja obuhvaćaju dio njihova državnog područja na kojem je zabilježena pojava organizma (‚zaražena područja’).
               2.   Države članice primjenjuju odredbe članka 4. ili, ako postoje dokazi da iskorjenjivanje organizma više nije moguće, utvrđuju godišnje programe u zaraženim područjima i njihovoj blizini kako bi ograničile širenje organizma iz zaraženih područja u područja na kojima nije zabilježena njegova pojava (‚programi zadržavanja’).
               Članak 4.b
               Ako postoje dokazi o visokom riziku unosa organizma na kukuruzna polja u području polumjera barem 2 500 m oko uzletišta ili drugih dijelova zračnih luka na kojima se kreću zrakoplovi, poduzimaju se sljedeće mjere:

                           —

                           izmjena poljoprivrednih kultura tako da se kukuruz uzgaja samo jednom u bilo kojem razdoblju tijekom dvije uzastopne godine, ili

                           —

                           vršenje intenzivnog praćenja prisutnosti organizma pomoću prikladnih feromonskih mamaca i, ako se ustanovi prisutnost organizma, poduzimanje mjera iz članaka 3. i 4.”

               2.

               U članak 5. dodaju se sljedeće alineje:

                           „—

                           dijelovima područja iz članka 4.a stavka 1. i promjenama u njima,

                           —

                           programima zadržavanja iz članka 4.a stavka 2. i promjenama u njima.”

         Članak 2.
   Ova je Odluka upućena državama članicama.

      Sastavljeno u Bruxellesu 11. kolovoza 2006.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2006/35/EZ (SL L 88, 25.3.2006., str. 9.).

      (2)  SL L 275, 25.10.2003., str. 49.


title: 89/507/EEZ: Odluka Komisije od 18. srpnja 1989. o metodama za praćenje i procjenu genetske vrijednosti čistokrvnih i hibridnih uzgojno valjanih svinja

text:
               03/Sv. 008

               HR

               Službeni list Europske unije

               53

         31989D0507

               L 247/43

               SLUŽBENI LIST EUROPSKE UNIJE

               18.07.1989.

      ODLUKA KOMISIJE

   od 18. srpnja 1989.
   o metodama za praćenje i procjenu genetske vrijednosti čistokrvnih i hibridnih uzgojno valjanih svinja
   (89/507/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 88/661/EEZ od 19. prosinca 1988. o zootehničkim standardima koji se primjenjuju na uzgojno valjane svinje (1), a posebno prve alineje njezinog članka 6. stavka 1. i članka 10. stavka 1.,
   budući da su metode za praćenje i procjenu genetske vrijednosti uzgojno valjanih svinja koje se već primjenjuju u državama članicama u velikoj mjeri slične;
   budući da je stoga potrebno pomnije uskladiti detaljna pravila takvih metoda kako bi rezultati bili usporedivi;
   budući da su mjere predviđene ovom Odlukom u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Metode za praćenje i procjenu genetske vrijednosti čistokrvnih i hibridnih uzgojno valjanih svinja su one utvrđene u Prilogu.
   Članak 2.
   Ova je Odluka upućena državama članicama.

      Sastavljeno u Bruxellesu 18. srpnja 1989.

            Za Komisiju

         Ray MAC SHARRY

            Član Komisije

      (1)  SL L 382, 31.12.1988., str. 36.
   PRILOG
   Genetska vrijednost svinje se može izračunani primjenom jedne ili kombinacije sljedećih metoda. Svi podaci proistekli iz rezultata ispitivanja moraju biti dostupni nadležnoj vlasti. Konačni rezultati moraju biti dostupni.
   1.   Ispitivanje svojstava

   i.   Ispitivanje svojstava na ispitnoj postaji

               (a)

               Mora se navesti ime tijela ili vlasti odgovorne za postaju i ime nadležne vlasti za izračun i objavu rezultata.

               (b)

               Mora se navesti plan ispitivanja.

               (c)

               Moraju se navesti sljedeće stavke:

                           —

                           uvjeti prihvaćanja u ispitnu postaju i posebno maksimalna dob mladih životinja za rasplod na početku ispitivanja,

                           —

                           trajanje ispitnog razdoblja u postaji,

                           —

                           vrsta ishrane i sustav hranjenja.

               (d)

               Moraju se navesti zamijećena obilježja (na primjer tjelesna težina, konverzija hrane za životinje, procjena tjelesnog sastava ili drugi odgovarajući podaci).

               (e)

               Metoda koja se primjenjuje u ocjenjivanju genetske vrijednosti mora biti znanstveno prihvatljiva prema utvrđenim zootehničkim načelima. Genetska vrijednosti ispitane životinje za rasplod mora se navesti kao uzgojna vrijednost ili tekuća usporedba za svako obilježje.

         ii.   Ispitivanje svojstava u uzgajalištu

   Ispitivanje svojstava se može provoditi u uzgajalištu pod uvjetom da se na kraju ispitivanja može izračunani uzgojna vrijednost prema utvrđenim zootehničkim načelima.
   2.   Ispitivanje potomaka i/ili srodnika po bočnoj liniji

   A.   Treba navesti ime tijela ili vlasti odgovorne za ispitivanje i ime nadležne vlasti za izračun i objavljivanje rezultata.
   B.   Genetsku vrijednost životinje za rasplod treba izračunati procjenom kakvoće odgovarajućeg broja potomaka i/ili srodnika po bočnoj liniji u odnosu na proizvodna obilježja:

               —

               detaljan opis ispitne metode se mora navesti ili citirati,

               —

               potomstvo i/ili srodnici po bočnoj liniji se ne smiju obrađivati selektivno,

               —

               moraju biti priznate tri vrste ispitivanja potomstva i/ili srodnika po bočnoj liniji:

                           (a)

                           središnje ispitivanje u ispitnoj postaji za potomke i/ili srodnike po bočnoj liniji;

                           (b)

                           planirano ispitivanje potomstva i/ili srodnika po bočnoj liniji u uzgajalištu. Potomstvo i/ili srodnici po bočnoj liniji trebaju se razdijeliti u krda tako da se omogući valjana usporedba između životinja za rasplod;

                           (c)

                           podaci prikupljeni na truplu označenog potomka i/ili srodnika po bočnoj liniji.

         C.   Potomstvo i/ili srodnici po bočnoj liniji se moraju odabrati nepristrano. Prilikom procjene uzgojne vrijednosti životinja za rasplod se moraju koristiti svi odgovarajući podaci. Utjecaj drugačiji od genetske vrijednosti se mora eliminirati primjerenim postupcima kod određivanja uzgojne vrijednosti.
   D.   Zamijećena obilježja (na primjer dobitak tjelesne težine, konverzija krme, kakvoća trupla, rasplodna obilježja, plodnost, sposobnost razmnožavanja, sposobnost preživljavanja potomaka i/ili srodnika po bočnoj liniji ili drugi odgovarajući podaci) se moraju navesti.
   E.   Metoda koja se primjenjuje za procjenu genetske vrijednosti mora biti znanstveno prihvatljiva prema utvrđenim zootehničkim načelima.
   3.   Ispitivanje suvremenika kod životinja za rasplod hibridnih vrsta

   Uvjeti koji vrijede za potomke i/ili srodnike po bočnoj liniji, utvrđene u stavcima A, B, C, D i E točke 2. primjenjuju se mutatis mutandis na suvremenike životinja za rasplod hibridnih vrsta.


title: 2006/586/EZ: Odluka Komisije od 25. kolovoza 2006. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja kromafenozida, halosulfurona, tembotriona, valifenala i virusa žutog mozaika tikvice (ZYMV) slabe virulentnosti u Prilog I. Direktivi Vijeća 91/414/EEZ (priopćeno pod brojem dokumenta C(2006) 3820)  Tekst značajan za EGP

text:
               03/Sv. 004

               HR

               Službeni list Europske unije

               200

         32006D0586

               L 236/31

               SLUŽBENI LIST EUROPSKE UNIJE

               25.08.2006.

      ODLUKA KOMISIJE

   od 25. kolovoza 2006.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja kromafenozida, halosulfurona, tembotriona, valifenala i virusa žutog mozaika tikvice (ZYMV) slabe virulentnosti u Prilog I. Direktivi Vijeća 91/414/EEZ
   (priopćeno pod brojem dokumenta C(2006) 3820)
   (Tekst značajan za EGP)
   (2006/586/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktiva 91/414/EEZ predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               Caliope SAS je 12. prosinca 2004. dostavio mađarskim nadležnim tijelima dokumentaciju za aktivnu tvar kromafenozid i zahtjev za uvrštenjem te tvari u Prilog I. Direktivi 91/414/EEZ. Nissam Chemical Europe SARL je 19. svibnja 2005. dostavio talijanskim nadležnim tijelima dokumentaciju za halosulfuron i zahtjev za uvrštenjem te tvari u Prilog I. Direktivi 91/414/EEZ. Bayer CropScience AG je 25. studenoga 2005. dostavio talijanskim nadležnim tijelima dokumentaciju za tembotrion i zahtjev za uvrštenjem te tvari u Prilog I. Direktivi 91/414/EEZ. ISAGRO SpA je 2. rujna 2005. dostavio mađarskim nadležnim tijelima dokumentaciju za valifenal i zahtjev za uvrštenjem te tvari u Prilog I. Direktivi 91/414/EEZ. Central Science Laboratory je 16. ožujka 2005. dostavio nadležnim tijelima Ujedinjene Kraljevine dokumentaciju za virus žutog mozaika tikvice (ZYMV) slabe virulentnosti i zahtjev za uvrštenjem te tvari u Prilog I. Direktivi 91/414/EEZ.

               (3)

               Nadležna tijela Ujedinjene Kraljevine, Austrije, Italije i Mađarske obavijestila su Komisiju da preliminarna razmatranja pokazuju da dokumentacija za predmetne aktivne tvari ispunjava zahtjeve za podacima i informacijama predviđenima Prilogom II. Direktivi 91/414/EEZ. Preliminarna razmatranja također su pokazala da zaprimljena dokumentacija ispunjava zahtjeve za podacima i informacijama predviđenima Prilogom III. Direktivi 91/414/EEZ za barem jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelji zahtjeva naknadno su dostavili dokumentaciju Komisiji i ostalim državama članicama te je ona proslijeđena Stalnom odboru za prehrambeni lanac i zdravlje životinja.

               (4)

               Ovom bi se Odlukom trebalo službeno potvrditi na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenima Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi 91/414/EEZ.

               (5)

               Ovom se Odlukom ne bi trebalo dovesti u pitanje pravo Komisije da zatraži od podnositelja zahtjeva daljnje podatke ili informacije radi pojašnjenja određenih točaka u dokumentaciji.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija o aktivnim tvarima navedenima u Prilogu ovoj Odluci, koja je dostavljena Komisiji i državama članicama s ciljem uvrštenja predmetnih tvari u Prilog I. toj Direktivi, u načelu udovoljava zahtjevima za podacima i informacijama predviđenim Prilogom II. toj Direktivi.
   Dokumentacija također ispunjava zahtjeve za podacima i informacijama predviđenima Prilogom III. toj Direktivi za barem jedno sredstvo za zaštitu bilja koje sadrži predmetnu aktivnu tvar, uzimajući u obzir predložene uporabe.
   Članak 2.
   Države članice izvjestiteljice dužne su detaljno razmotriti predmetnu dokumentaciju i izvijestiti Europsku komisiju što je prije moguće, a najkasnije godinu dana od objave ove Odluke u Službenom listu Europske unije, o zaključcima svojih razmatranja i popratnim preporukama za uvrštenje ili neuvrštenje predmetne aktivne tvari u Prilog I. Direktivi 91/414/EEZ, kao i sve uvjete koji se na to odnose.
   Članak 3.
   Ova je Odluka upućena državama članicama.

      Sastavljeno u Bruxellesu 25. kolovoza 2006.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2006/41/EZ (SL L 187, 8.7.2006., str. 24.).
   PRILOG
   AKTIVNE TVARI NA KOJE SE ODNOSI OVA ODLUKA

               Br.

               Uobičajeni naziv, CIPAC identifikacijski broj

               Podnositelj zahtjeva

               Datum podnošenja zahtjeva

               Država članica izvjestiteljica

               1.

               Kromafenozid
               CIPAC br.: još nije dodijeljen

               Calliope SAS

               12. prosinca 2004.

               HU

               2.

               Halosulfuron
               CIPAC br.: još nije dodijeljen

               Nissan Chemical Europe SARL

               19. svibnja 2005.

               IT

               3.

               Tembotrion
               CIPAC br.: još nije dodijeljen

               Bayer CropScience AG

               25. studenoga 2005.

               AT

               4.

               Valifenal
               CIPAC br.: još nije dodijeljen

               ISAGRO SpA

               2. rujna 2005.

               HU

               5.

                  Virus žutog mozaika tikvice (ZYMV) slabe virulentnosti
               CIPAC br.: nije primjenjivo

               Central Science Laboratory

               16. ožujka 2005.

               UK


title: 2004/101/EZ: Odluka Komisije od 6. siječnja 2004. o izmjeni Priloga D Direktivi Vijeća 88/407/EEZ s obzirom na zdravstvene certifikate koji se primjenjuju na trgovinu sjemenom domaćih goveda unutar Zajednice (priopćena pod brojem dokumenta C(2003) 5307)  Tekst značajan za EGP

text:
               03/Sv. 42

               HR

               Službeni list Europske unije

               182

         32004D0101

               L 030/15

               SLUŽBENI LIST EUROPSKE UNIJE

         ODLUKA KOMISIJE
   od 6. siječnja 2004.
   o izmjeni Priloga D Direktivi Vijeća 88/407/EEZ s obzirom na zdravstvene certifikate koji se primjenjuju na trgovinu sjemenom domaćih goveda unutar Zajednice
   (priopćena pod brojem dokumenta C(2003) 5307)
   (Tekst značajan za EGP)
   (2004/101/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 88/407/EEZ od 14. lipnja 1988. o utvrđivanju zahtjeva zdravlja životinja koji se primjenjuju na trgovinu unutar Zajednice i na uvoz duboko smrznutog sjemena domaćih životinja vrste goveda (1), a posebno njezin članak 17.,
   budući da:

               (1)

               Direktivom Vijeća 2003/43/EZ o izmjeni Direktive 88/407/EEZ, predviđa se da se od 1. siječnja 2005. sjeme domaćih goveda mora sakupljati, obrađivati i skladištiti u skladu s novim odredbama uvedenim Direktivom 2003/43/EZ kako bi bilo prihvatljivo za trgovinu unutar Zajednice.

               (2)

               Međutim, primjereno je dopustiti nastavak trgovine zalihama sjemena domaćih goveda u skladu s odredbama Direktive 88/407/EEZ, prije preinaka uvedenih Direktivom 2003/43/EZ.

               (3)

               Prema tome, članak 2. stavak 2. Direktive 2003/43/EZ predviđa da:

                           —

                           do 31. prosinca 2004. države članice odobravaju trgovinu unutar Zajednice i uvoz sjemena domaćih goveda koje je sakupljeno, obrađeno i skladišteno prije 31. prosinca 2004. i popraćeno certifikatom u skladu s obrascem predviđenim prije izmjena uvedenih Direktivom 2003/43/EZ,

                           —

                           nakon tog datuma, države članice ne dopuštaju trgovinu unutar Zajednice i uvoz sjemena domaćih goveda u skladu s odredbama koje su prije bile na snazi, osim ako je ono sakupljeno, obrađeno i skladišteno prije 31. prosinca 2004. Međutim, obrazac certifikata koja se primjenjuje na trgovinu unutar Zajednice, kada se ona odvija nakon tog datuma, izostavljen je.

               (4)

               Sukladno tome, nužno je osigurati obrasce certifikata za trgovinu i uvoz sjemena domaćih goveda sakupljenog, obrađenog i skladištenog prije 31. prosinca 2004., sa stupanjem na snagu od 1. siječnja 2005. Međutim, u skladu s člankom 11.2. Direktive, trenutni obrasci certifikata za uvoz trebaju se odvojeno ažurirati.

               (5)

               Uzimajući u obzir trgovinu unutar Zajednice, te radi jasnoće, nužno je izmijeniti Prilog D Direktivi 88/407/EEZ kako bi se pojasnila dva različita obrasca certifikata primjenjive na trgovinu unutar Zajednice goveđim sjemenom u skladu s prethodnim ili novim odredbama dotične Direktive.

               (6)

               Iako trgovina zalihama sjemena prikupljenog prije 31. prosinca 2004. treba biti prijelaznog oblika koja će se postupno smanjivati, time dovodeći dotičan obrazac certifikata u zastaru, raspoloživost zaliha dotičnog proizvoda ovog časa onemogućava određivanje točnog datuma njezina brisanja.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog D Direktivi 88/407/EEZ zamjenjuje se Prilogom ovoj Odluci.
   Članak 2.
   Ova se Odluka primjenjuje od 1. siječnja 2005.
   Članak 3.
   Ova je Odluka upućena državama članicama.

      Sastavljeno u Bruxellesu 6. siječnja 2004.

            Za Komisiju

         David BYRNE

            Član Komisije

      (1)  SL L 194, 22.7.1988., str. 10. Direktiva kako je zadnje izmijenjena Direktivom 2003/43/EZ (SL L 143, 11.6.2003., str. 23.).

      PRILOG

            „PRILOG D
            OBRASCI CERTIFIKATA ZA TRGOVINU UNUTAR ZAJEDNICE

               PRILOG D1.

            Sljedeći obrazac certifikata primjenjuje se na trgovinu unutar Zajednice sjemenom sakupljenim u skladu s Direktivom Vijeća 88/407/EEZ kako je izmijenjena Direktivom 2003/43/EZ

                           ZDRAVSTVENI CERTIFIKAT

                           SJEME DOMAĆIH GOVEDA ZA TRGOVINU UNUTAR ZAJEDNICE SAKUPLJENO U SKLADU S DIREKTIVOM VIJEĆA 88/407/EEZ KAKO JE IZMIJENJENA DIREKTIVOM 2003/43/EZ

                                    1.

                                    Država članica podrijetla i nadležno tijelo

                                    2.

                                    Zdravstveni certifikat br.

                  A.   PODRIJETLO SJEMENA

                                    3.

                                    Broj odobrenja centra podrijetla pošiljke: sakupljanje/skladištenje (1)

                                    4.

                                    Naziv i adresa centra podrijetla pošiljke: sakupljanje/skladištenje (1)

                                    5.

                                    Naziv i adresa pošiljatelja

                                    6.

                                    Zemlja i mjesto utovara

                                    7.

                                    Prijevozno sredstvo

                  B.   ODREDIŠTE SJEMENA

                                    8.

                                    Odredišna država članica

                                    9.

                                    Naziv i adresa primatelja

                  C.   IDENTIFIKACIJA SJEMENA

                                    10.1.

                                    Identifikacijska oznaka doza (2)

                                    10.2.

                                    Broj doza

                                    10.3.

                                    Broj odobrenja pri izvornom centru za sakupljanje

                  D.   PODACI O ZDRAVLJU

                        Ja, dolje potpisani službeni veterinar, potvrđujem da je:

                                    11.1.

                                    Gore opisano sjeme

                                                (a)

                                                sakupljeno, obrađeno i skladišteno pod uvjetima koji udovoljavaju standardima predviđenim Direktivom 88/407/EEZ;

                                                (b)

                                                poslano do mjesta utovara u zapečaćenom spremniku pod uvjetima koji udovoljavaju Direktivi 88/407/EEZ i koji nosi broj…

                                    11.2.

                                    Gore opisano sjeme dobiveno je od bikova:

                                                i.

                                                koji ili nisu bili cijepljeni protiv slinavke i šapa unutar 12 mjeseci prije sakupljanja (1);
                                                ili

                                                ii.

                                                koji su bili cijepljeni protiv slinavke i šapa unutar manje od 12 mjeseci i više od 30 dana prije prikupljanja, a 5 % doza sjemena iz svake serije sa minimalno 5 pajeta podvrgnuto je testu izolacije virusa slinavke i šapa, provedenom sa negativnim ishodom u laboratoriju (…) (3), smještenom u državi članici ili kojeg je odredila odredišna država članica (1);

                                    11.3.

                                    Gore opisano sjeme skladišteno je u primjerenim uvjetima na minimalno razdoblje od 30 dana neposredno nakon sakupljanja (4).

                  E.   VALJANOST

                                    12.

                                    Datum i mjesto

                                    13.

                                    Ime i kvalifikacija službenog veterinara

                                    14.

                                    Potpis i pečat službenog veterinara

               PRILOG D2.

            Sljedeći obrazac certifikata primjenjuje se od 1. siječnja 2005. na trgovinu unutar Zajednice zalihama sjemena sakupljenog i/ili skladištenog prije 31. prosinca 2004. u skladu s prethodnim uvjetima Direktive Vijeća 88/407/EEZ, te kojima se nakon toga trgovalo u skladu s člankom 2. stavkom 2. Direktive 2003/43/EZ

                           ZDRAVSTVENI CERTIFIKAT

                           SJEME DOMAĆIH GOVEDA SAKUPLJENO, OBRAĐENO I SKLADIŠTENO PRIJE 31. PROSINCA 2004., ZA TRGOVINU UNUTAR ZAJEDNICE OD 1. SIJEČNJA 2005., U SKLADU S ČLANKOM 2. STAVKOM 2. DIREKTIVE VIJEĆA 2003/43/EZ

                                    1.

                                    Država članica podrijetla i nadležno tijelo

                                    2.

                                    Zdravstveni certifikat br.

                  A.   PODRIJETLO SJEMENA

                                    3.

                                    Broj odobrenja centra podrijetla pošiljke: sakupljanje/skladištenje (5)

                                    4.

                                    Naziv i adresa centra podrijetla pošiljke: sakupljanje/skladištenje (5)

                                    5.

                                    Naziv i adresa pošiljatelja

                                    6.

                                    Zemlja i mjesto utovara

                                    7.

                                    Prijevozno sredstvo

                  B.   ODREDIŠTE SJEMENA

                                    8.

                                    Odredišna država članica

                                    9.

                                    Naziv i adresa primatelja

                  C.   IDENTIFIKACIJA SJEMENA

                                    10.1.

                                    Identifikacijska oznaka doza (6)

                                    10.2.

                                    Datum prikupljanja (7)

                                    10.3.

                                    Broj doza

                                    10.4.

                                    Broj odobrenja pri izvornom centru za sakupljanje

                  D.   PODACI O ZDRAVLJU

                        Ja, dolje potpisani službeni veterinar, ovime potvrđujem da je:

                                    11.1.

                                    Gore opisano sjeme prikupljeno prije 31. prosinca 2004. u centru za sakupljanje sjemena koji je:

                                                (a)

                                                odobren pod uvjetima predviđenim Prilogom A, poglavljem I. Direktive 88/407/EEZ;

                                                (b)

                                                djelatan i pod nadzorom pod uvjetima predviđenim Prilogom A, poglavljem II. Direktive 88/407/EEZ.

                                    11.2.

                                    U vrijeme sakupljanja gore opisanog sjemena, sva goveda u centru za sakupljanje sjemena:

                                                (a)

                                                dolaze iz stada i/ili su ih otelile ženke koje udovoljavaju uvjetima iz stavka 1. točaka (b) i (c) poglavlja I. Priloga B Direktivi 88/407/EEZ;

                                                (b)

                                                dala su negativan rezultat testiranja, unutar 30 dana prije razdoblja karantenske izolacije na:

                                                            —

                                                            testove koji se spominju u stavku 1. točkama (d) i., ii. i iii. poglavlja I. Priloga B Direktivi 88/407/EEZ,

                                                            —

                                                            serum neutralizacijskom testu ili ELISA testu na zarazni goveđi rinotraheitis/zarazni pustularni vulvovaginitis, i

                                                            —

                                                            testu izolacije virusa (testu fluorescentnih protutijela ili testu imunoperoksidaze) na bolest virusnog proljeva, koji se odgađa do dosezanja dobi od šest mjeseci u slučaju mlađih životinja;

                                                (c)

                                                udovoljila su zahtjevima za razdoblje 30-dnevne karantenske izolacije i dala su negativan rezultat na sljedeće zdravstvene testove:

                                                            —

                                                            serološki test na brucelozu proveden u skladu s postupkom opisanim u Prilogu C Direktivi 64/432/EEZ,

                                                            —

                                                            ili test imunofluorescentnih protutijela ili testu kulture na Campylobacter foetus na uzorku prepucijskog materijala ili ispirku umjetne rodnice ili, u slučaju ženke, aglutinacijskom testu sluznice rodnice;

                                                            —

                                                            mikroskopski pregled i test kulture na Trichomonas foetus na uzorku prepucijskog materijala ili ispirku umjetne rodnice ili, u slučaju ženke, aglutinacijskom testu sluznice rodnice;

                                                (d)

                                                dala su negativan rezultat, barem jednom godišnje, na rutinske testove koji se spominju u stavku 1. točkama (a), (b) i (c) poglavlja I. Priloga B Direktivi 88/407/EEZ.

                                    11.3.

                                    U vrijeme prikupljanja gore opisanog sjemena:

                                                (a)

                                                sve su ženke goveda u centru dale negativan rezultat barem jednom godišnje na aglutinacijski test sluznice rodnice na zarazu s Campylobacter foetus; i

                                                (b)

                                                svi su bikovi korišteni za proizvodnju sjemena dali negativan rezultat na test imunofluorescentnih protutijela ili test kulture na Campylobacter foetus na uzorku prepucijskog materijala ili ispirku umjetne rodnice provedenom tijekom 12 mjeseci prije sakupljanja.

                                    11.4.

                                    Gore opisano sjeme sakupljano je od bikova koji su držani u centru za sakupljanje sjemena u kojemu su:

                                                i.

                                                sva goveda dala barem jednom godišnje negativan rezultat na serum neutralizacijski test ili ELISA test na zarazni goveđi rinotraheitis/zarazni pustularni vulvovaginitis (5); ili

                                                ii.

                                                goveda koja nisu cijepljena protiv zaraznoga goveđeg rinotraheitisa/zaraznog pustularnog vulvovaginitisa dala su barem jednom godišnje negativan rezultat na serum neutralizacijski test ili ELISA test na zarazni goveđi rinotraheitis/zarazni pustularni vulvovaginitis, a testiranje na zarazni goveđi rinotraheitis nije provedeno na bikovima koji su svoje prvo cijepljenje protiv zaraznoga goveđeg rinotraheitisa dobili u inseminacijskom centru nakon negativnog rezultata na serum neutralizacijski test ili ELISA test na zarazni goveđi rinotraheitis/zarazni pustularni vulvovaginitis i koji su bili redovito docijepljeni u razmacima od ne više od šest mjeseci nakon prvog cijepljenja (5).

                                    11.5.

                                    Gore opisano sjeme dobiveno je od bikova:

                                                i.

                                                koji ili nisu bili cijepljeni protiv slinavke i šapa unutar 12 mjeseci prije sakupljanja (5);
                                                ili

                                                ii.

                                                koji su bili cijepljeni protiv slinavke i šapa kroz manje od 12 mjeseci i više od 30 dana prije sakupljanja, a 5 % doza sjemena iz svake serije s minimalno 5 pajeta podvrgnuto je testu izolacije virusa slinavke i šapa, provedenom s negativnim ishodom u laboratoriju (…) (8), smještenom u državi članici ili koji je odredila odredišna država članica (5).

                                    11.6.

                                    Gore opisano sjeme skladišteno je u primjerenim uvjetima na minimalno razdoblje od 30 dana neposredno nakon prikupljanja (9).

                                    11.7.

                                    Gore opisano sjeme poslano je do mjesta utovara u zapečaćenom spremniku noseći broj …

                  E.   VALJANOST

                                    12.

                                    Datum i mjesto

                                    13.

                                    Ime i kvalifikacija službenog veterinara

                                    14.

                                    Potpis i pečat službenog veterinara

         (1)  Prekrižiti nepotrebno.

         (2)  Odgovara identifikaciji životinja donatora i datumu sakupljanja.

         (3)  Naziv laboratorija.

         (4)  Može se prekrižiti za svježe sjeme.

         (5)  Precrtati nepotrebno.

         (6)  Odgovara identifikaciji životinja donatora, vrsti životinja donatora i datumu prikupljanja te serološkom statusu životinja donatora u odnosu na zarazni goveđi rinotraheitis/zarazni pustularni vulvovaginitis.

         (7)  Datum sakupljanja mora biti raniji od 31. prosinca 2004.

         (8)  Naziv laboratorija.

         (9)  Može se prekrižiti za svježe sjeme.”


title: 2008/763/EZ: Odluka Komisije od 29. rujna 2008. o uspostavljanju zajedničke metodologije za izračun godišnje prodaje prijenosnih baterija i akumulatora krajnjim korisnicima u skladu s Direktivom 2006/66/EZ Europskog parlamenta i Vijeća (priopćena pod brojem dokumenta C(2008) 5339)  Tekst značajan za EGP

text:
               13/Sv. 54

               HR

               Službeni list Europske unije

               143

         32008D0763

               L 262/39

               SLUŽBENI LIST EUROPSKE UNIJE

         ODLUKA KOMISIJE
   od 29. rujna 2008.
   o uspostavljanju zajedničke metodologije za izračun godišnje prodaje prijenosnih baterija i akumulatora krajnjim korisnicima u skladu s Direktivom 2006/66/EZ Europskog parlamenta i Vijeća
   (priopćena pod brojem dokumenta C(2008) 5339)
   (Tekst značajan za EGP)
   (2008/763/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2006/66/EZ Europskog parlamenta i Vijeća od 6. rujna 2006. o baterijama i akumulatorima i otpadnim baterijama i akumulatorima te o stavljanju izvan snage Direktive 91/157/EEZ (1), a posebno njezin članak 10. stavak 4. točku (b),
   budući da:

               (1)

               Godišnja prodaja prijenosnih baterija i akumulatora krajnjim korisnicima trebala bi se izražavati kao masa prijenosnih baterija i akumulatora stavljenih na tržište na državnom području države članice u dotičnoj godini, isključujući prijenosne baterije i akumulatore koji su napustili državno područje države članice u toj godini prije nego što su prodani krajnjim korisnicima.

               (2)

               Države članice trebale bi temeljiti svoj izračun o godišnjoj prodaji prijenosnih baterija i akumulatora krajnjim korisnicima na prikupljenim podacima. Za izračun se također mogu koristiti statistički značajne procjene temeljene na prikupljenim podacima.

               (3)

               Mjere predviđene ovom Odlukom su u skladu s mišljenjem Odbora osnovanog člankom 18. stavkom 1. Direktive 2006/12/EZ Europskog parlamenta i Vijeća (2),

         DONIJELA JE OVU ODLUKU:
   Članak 1.
   1.   Države članice izračunavaju godišnju prodaju prijenosnih baterija i akumulatora krajnjim korisnicima u danoj godini na osnovi mase prijenosnih baterija i akumulatora stavljenih na tržište na području države članice u dotičnoj godini, isključujući prijenosne baterije i akumulatore koji su napustili državno područje države članice u toj godini prije nego što su prodani krajnjim korisnicima.
   2.   Stavljanje na tržište svake baterije broji se samo jedan put.
   Članak 2.
   Izračun iz članka 1. temelji se na prikupljenim podacima ili statistički značajnim procjenama koje se temelje na prikupljenim podacima.
   Članak 3.
   Ova je Odluka upućena državama članicama.

      Sastavljeno u Bruxellesu 29. rujna 2008.

            Za Komisiju

         Stavros DIMAS

            Član Komisije

      (1)  SL L 266, 26.9.2006., str. 1.

      (2)  SL L 114, 27.4.2006., str. 9.


title: 2005/156/EZ: Odluka Komisije od 18. veljače 2005. o izmjeni Odluke 1999/710/EZ o dodavanju objekata u Bugarskoj na privremene popise objekata trećih zemalja iz kojih države članice odobravaju uvoz mljevenog mesa i mesnih pripravaka (priopćena pod brojem dokumenta C(2005) 364)  Tekst značajan za EGP

text:
               03/Sv. 43

               HR

               Službeni list Europske unije

               30

         32005D0156

               L 051/26

               SLUŽBENI LIST EUROPSKE UNIJE

         ODLUKA KOMISIJE
   od 18. veljače 2005.
   o izmjeni Odluke 1999/710/EZ o dodavanju objekata u Bugarskoj na privremene popise objekata trećih zemalja iz kojih države članice odobravaju uvoz mljevenog mesa i mesnih pripravaka
   (priopćena pod brojem dokumenta C(2005) 364)
   (Tekst značajan za EGP)
   (2005/156/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), a posebno njezin članak 2. stavak 4.,
   budući da:

               (1)

               Odlukom Komisije 1999/710/EZ (2) su sastavljeni privremeni popisi objekata u trećim zemljama iz kojih države članice odobravaju uvoz mljevenog mesa i mesnih pripravaka.

               (2)

               Bugarska je dostavila popis objekata koji proizvode mljeveno meso i mesne pripravke za koje je nadležno tijelo pružilo zadovoljavajuća jamstva da objekti zadovoljavaju pravila Zajednice.

               (3)

               Spomenute objekte trebalo bi dodati na popise sastavljene u Odluci 1999/710/EZ.

               (4)

               Kako još uvijek nisu obavljeni pregledi na licu mjesta, uvoz iz spomenutih objekata ne ispunjava uvjete režima smanjenog opsega fizičkih pregleda sukladno članku 10. Direktive Vijeća 97/78/EZ (3).

               (5)

               Odluku 1999/710/EZ bi stoga trebalo odgovarajuće izmijeniti.

               (6)

               Mjere iz ove Odluke su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog Odluci 1999/710/EEZ se izmjenjuje u skladu s Prilogom ovoj Odluci.
   Članak 2.
   Ova se Odluka primjenjuje od 3. ožujka 2005.
   Članak 3.
   Ova je Odluka upućena državama članicama.

      Sastavljeno u Bruxellesu 18. veljače 2005.

            Za Komisiju

         Markos KYPRIANOU

            Član Komisije

      (1)  SL L 243, 11.10.1995., str. 17. Odluka kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33.).

      (2)  SL L 281, 4.11.1999., str. 82. Odluka kako je zadnje izmijenjena Odlukom 2004/381/EZ (SL L 144, 30.4.2004., str. 8.).

      (3)  SL L 24, 30.1.1998., str. 9. Direktiva kako zadnje izmijenjena Uredbom (EZ) br. 882/2004 Europskog parlamenta i Vijeća (SL L 165, 30.4.2004., str. 1.).

      PRILOG
      U Prilogu Odluci 1999/710/EZ, dodaje se sljedeći tekst sukladno abecednom redu ISO oznake države:

            „País: Bulgaria/Země: Bulharsko/Land: Kroatien/Land: Bulgarien/Riik: Bulgaaria/Χώρα: Βουλγαρία/Country: Bulgaria/Pays: Bulgarie/Paese: Bulgaria/Valsts: Bulgārija/Šalis: Bulgarija/Ország: Bulgária/Pajjiż: Bulgarija/Land: Bulgarije/Państwo: Bułgaira/País: Bulgária/Krajina: Bulharsko/Država: Bolgarija/Maa: Bulgaria/Land: Bulgarien

                     1

                     2

                     3

                     4

                     5

                     6

                     BG 1602071

                     Brezovo Ltd

                     Brezovo

                     Plovdiv

                     MP

                     7

                     BG 2701013

                     Rodopa-Shumen Ltd

                     Shumen

                     Shumen

                     MP

                     7

                     BG 2304002

                     Nikias-Bulgaria Ltd

                     Botevgrad

                     Sofia

                     MP

                     7”


Odluka Komisije od 07/02/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7136 - MARUBENI / INCJ / AGS) prema Uredbi Vijeća (EZ) br. 139/2004 (Samo je engleski tekst vjerodostojan)